Bob Hewitt doen aansoek om parool | Maroela Media
Drie vroue het getuig dat hy hulle mishandel het toe hy hul tennisafrigter was.
Maroela Media het vroeër berig regter Bert Bam het Hewitt tot ses jaar tronkstraf gevonnis. “Daar is duidelik geen vooruitsigte van rehabilitasie nie,” het Bam in daardie stadium gesê. Die regter het verduidelik indien Hewitt in sy 50’s skuldig bevind is, sou hy tot minstens 20 jaar tronkstraf gevonnis word. Hy het gesê Hewitt het net homself te blameer vir sy ellende.
Hewitt is in Maart 2015 skuldig bevind aan die verkragting van Theresa “Twiggy” Tolken en Suellen Sheehan in die 1980’s en die seksuele aanranding van nog ’n vrou, wie se naam nie bekend gemaak mag word nie, in die 1990’s. Die misdade is gepleeg terwyl hy vir hulle tennislesse gegee het. Hewitt het onskuldig gepleit op die aanklagte.
EWN berig sy slagoffers sal die aansoek om parool teenstaan. Die Teddy Bear Clinic en Women And Men Against Child Abuse sal na verwagting ook die aansoek teenstaan.
Sit met n vraag. Daar bestaan tog seker n aanloop voor so iets gebeur. Is daar nie betyds onraad bemerk in die verloop van sake nie. Hoekom dan nie betyds vermydend opgetree nie. Of verloop dit nie noodwendig so nie?
Nee neee NEEEEEEEEE!!!! Hy hoort agter tralies!!! Net soos pedofiele wat klein dogtertjies en seuntjies verkrag.
estelle venter · 7 maande gelede
hy behoort agter tralies want sy slagoffers het nie enige keuse gehad nie –
ouderdom is nie verskoning nie .
Na my mening moet hy maar bly sit. My vroutjie met wie ek nou al agt en dertig jaar getroud is, was op vyftien jarige ouderdom deur ‘n pedofiel “gegroom” en daarna vir drie jaar lank herhaaldelik verkrag. Dit is maklik vir sekere mense om te sê moet nie wraak neem nie, maar ek beleef saam my vroutjie vandag nog die nagevolge, en die ergste van alles is dat haar ouers (Groot Christene) my skerp aangespreek het om nie wraak te neem deur die man te probeer opspoor nie, terwyl hulle destyds die pedofiel wetend by haar toegelaat het. Glo my, dit laat ‘n vreeslike merk op die onskuldige meisies, asook soos in ons geval, ons huwelik.